P6_TA(2006)0235

Gennemførelsesbestemmelser til finansforordningen *

Europa-Parlamentets lovgivningsmæssige beslutning om udkast til Kommissionens forordning (EF, Euratom) om ændring af forordning (EF, Euratom) nr. 2342/2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (SEK(2005)1240 — C6-0355/2005 — 2005/0904(CNS))

(Høringsprocedure)

Europa-Parlamentet,

- der henviser til Kommissionens udkast til forordning (SEK(2005)1240),

- hørt af Kommissionen med skrivelse af 12. oktober 2005 i overensstemmelse med den erklæring [1], der blev vedtaget under samrådsproceduren forud for vedtagelsen af finansforordningen i henhold til dennes artikel 183 (C6-0355/2005),

- der henviser til forretningsordenens artikel 51,

- der henviser til betænkning fra Budgetkontroludvalget (A6-0135/2006),

1. godkender Kommissionens udkast til forordning som ændret;

2. opfordrer Kommissionen til at ændre sit forslag i overensstemmelse hermed;

3. anmoder Kommissionen om fornyet høring, hvis den ikke agter at følge den tekst, Parlamentet har godkendt;

4. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

ARTIKEL 1, NR. 5A (nyt)Artikel 43, stk. 2, litra c a (nyt) (forordning (EF, Euratom) nr. 2342/2002)

| 5 a)I artikel 43, stk. 2, indføjes følgende litra:"c a)Den Internationale Sammenslutning for Bevarelse af Natur og Naturressourcer." |

Ændring 2

ARTIKEL 1, NR. 9Artikel 56, stk. 3 (forordning (EF, Euratom) nr. 2342/2002)

3. Hver institution underretter budgetmyndigheden, når dens regnskabsfører udnævnes eller fratræder. | 3. Hver institution underretter budgetmyndigheden, når dens regnskabsfører udnævnes eller fratræder. Den beretning, der skal forelægges, indeholder også resultatet af alle generelle kontooversigter og navnlig de fremsatte forbehold. |

Ændring 3

ARTIKEL 1, NR. 14Artikel 68 (forordning (EF, Euratom) nr. 2342/2002)

Forskudsbestyrerne udpeges blandt tjenestemænd eller om nødvendigt blandt andre ansatte. | Forskudsbestyrerne udpeges blandt tjenestemænd eller om nødvendigt blandt andre ansatte. Om nødvendigt kan midlertidigt ansatte og/eller hjælpeansatte udpeges, men kun i behørigt begrundede tilfælde. |

Ændring 4

ARTIKEL 1, NR. 28, LITRA A A (nyt)Artikel 106, stk. 4 (forordning (EF, Euratom) nr. 2342/2002)

| a a)Stk. 4 affattes således:4.Den nævnte betalingsfrist kan på ethvert tidspunkt i løbet af den i stk. 1 anførte periode suspenderes af den kompetente anvisningsberettigede, hvis denne underretter kreditorerne om, at betalingsanmodningen ikke kan imødekommes, enten fordi der ikke er tale om noget skyldigt beløb, eller fordi de relevante bilag ikke er forelagt. Hvis den anvisningsberettigede får en viden, der bringer ham i tvivl om lovligheden af de udgifter, der er anført på en betalingsanmodning, kan han suspendere betalingsfristen, indtil han har foretaget yderligere kontrol, herunder kontrol på stedet, med henblik på inden betalingen at sikre sig udgifternes lovlighed. Den anvisningsberettigede underretter snarest muligt betalingsmodtageren. Han underretter også betalingsmodtageren om, at betalingen kan tilbageholdes, indtil betalingsmodtageren har forelagt de oplysninger, som den anvisningsberettigede kræver. Den resterende betalingsfrist begynder at løbe igen fra den dato, hvor den korrekt udfærdigede betalingsanmodning er registreret for første gang. Betalingen skal dog senest foretages inden udløbet af den dobbelte oprindelige betalingsfrist, medmindre betalingsmodtageren ikke på dette tidspunkt har forelagt de oplysninger, som den anvisningsberettigede kræver. |

Ændring 5

ARTIKEL 1, NR. 36Artikel 129 (forordning (EF, Euratom) nr. 2342/2002)

1. Aftaler, hvis værdi ligger under eller er lig med 60000 EUR, kan indgås efter en procedure med forhandling med høring af mindst fem ansøgere. | 1. Aftaler, hvis værdi ligger under eller er lig med 80000 EUR, kan indgås efter en procedure med forhandling med høring af mindst fem ansøgere. |

Hvis den ordregivende myndighed efter høring af ansøgerne kun modtager ét bud, som er administrativt og teknisk gyldigt, kan aftalen indgås, forudsat at tildelingskriterierne er overholdt. | Hvis den ordregivende myndighed efter høring af ansøgerne kun modtager ét bud, som er administrativt og teknisk gyldigt, kan aftalen indgås, forudsat at tildelingskriterierne er overholdt. |

2. I forbindelse med aftaler, hvis værdi ligger under eller er lig med 25000 EUR, kan den procedure, som er omhandlet i stk. 1, med høring af mindst tre ansøgere anvendes. | 2. I forbindelse med aftaler, hvis værdi ligger under eller er lig med 50000 EUR, kan den procedure, som er omhandlet i stk. 1, med høring af mindst tre ansøgere anvendes. |

3. Aftaler, hvis værdi ligger under eller er lig med 3500 EUR, kan indgås efter indhentning af blot ét bud. | 3. Aftaler, hvis værdi ligger under eller er lig med 12500 EUR, kan indgås efter indhentning af blot ét bud. |

4. Ved betaling for udgifter til et beløb, der ligger under eller er lig med 200 EUR, kan man blot betale forelagte fakturaer uden forudgående indhentning og accept af et bud. | 4. Ved betaling for udgifter til et beløb, der ligger under eller er lig med 1000 EUR, kan man blot betale forelagte fakturaer uden forudgående indhentning og accept af et bud. |

| Aftaler må ikke opdeles, hvis det medfører en omgåelse af de fastsatte beløbsgrænser. |

Ændring 6

ARTIKEL 1, NR. 38, LITRA AArtikel 134, stk. 2 (forordning (EF, Euratom) nr. 2342/2002)

a) I stk. 2 udgår andet afsnit. | a)Stk. 2 affattes således:2.Hvis det dokument eller den attest, der er nævnt i stk. 1, ikke udstedes af det pågældende land, og i de andre tilfælde af udelukkelse, som er nævnt i finansforordningens artikel 93 og 94, kan dokumentet eller attesten erstattes af en erklæring afgivet under ed eller eventuelt af en højtidelig erklæring, der af vedkommende afgives for en kompetent retslig eller administrativ myndighed, for en notar eller for en kompetent faglig organisation i hjemlandet eller et senere opholdsland.For kontrakter, hvis værdi ligger under 80000 EUR, kan den ordregivende myndighed på grundlag af sin risikoanalyse nøjes med at anmode ansøgerne eller de bydende om en erklæring på tro og love, som bekræfter, at de ikke befinder sig i en af de situationer, der er nævnt i finansforordningens artikel 93 og 94.For kontrakter, hvis værdi ligger under 5000 EUR, kan den ordregivende myndighed på grundlag af sin risikoanalyse tildele kontrakten uden at anmode om en sådan erklæring. |

Ændring 7

ARTIKEL 1, NR. 39, LITRA BArtikel 135, stk. 6 (forordning (EF, Euratom) nr. 2342/2002)

6. Den ordregivende myndighed kan afhængigt af sin risikovurdering beslutte ikke at kræve dokumentation for ansøgernes eller de bydendes finansielle, økonomiske, tekniske og faglige kapacitet i forbindelse med følgende aftaler: | 6. Den ordregivende myndighed kan afhængigt af sin risikovurdering beslutte ikke at kræve dokumentation for ansøgernes eller de bydendes finansielle, økonomiske, tekniske og faglige kapacitet i forbindelse med følgende aftaler: |

a)aftaler, som institutionerne indgår for egen regning, og hvis værdi ligger under eller er lig med 60000 EUR | a)aftaler, som institutionerne indgår for egen regning, og hvis værdi ligger under eller er lig med 80000 EUR |

b)aftaler i forbindelse med foranstaltninger udadtil, hvis værdi ligger under de beløbsgrænser, som er fastsat i artikel 241, stk. 1, litra a), artikel 243, stk. 1, litra a), eller artikel 245, stk. 1, litra a). | b)aftaler i forbindelse med foranstaltninger udadtil, hvis værdi ligger under de beløbsgrænser, som er fastsat i artikel 241, stk. 1, litra a), artikel 243, stk. 1, litra a), eller artikel 245, stk. 1, litra a). |

Når den ordregivende myndighed beslutter ikke at kræve dokumentation for ansøgernes eller de bydendes finansielle, økonomiske, tekniske og faglige kapacitet, må der ikke udbetales forfinansieringer eller mellemliggende betalinger. Der kan dog udbetales en forfinansiering, hvis der stilles en finansiel garanti på et tilsvarende beløb. | Når den ordregivende myndighed beslutter ikke at kræve dokumentation for ansøgernes eller de bydendes finansielle, økonomiske, tekniske og faglige kapacitet, kan der udbetales mellemliggende betalinger, når tjenesteydelserne allerede er blevet ydet, eller når varerne allerede er blevet leveret. Mellemliggende betalinger kan udbetales, hvis der stilles en finansiel garanti på et tilsvarende beløb, eller hvis den anvisningsberettigede på andre relevante måder kan mindske risikoen tilsvarende. |

Ændring 8

ARTIKEL 1, NR. 40 A (nyt)Artikel 140 (forordning (EF, Euratom) nr. 2342/2002)

| 40 a)Artikel 140 affattes således:1.Fristerne for modtagelse af bud og ansøgninger om deltagelse, fastsat i kalenderdage af de ordregivende myndigheder, skal være tilstrækkeligt lange til, at de interesserede har rimelig tid til at udarbejde og afgive deres bud, idet der bl.a. skal tages hensyn til aftalens kompleksitet og til, om det er nødvendigt at aflægge besøg på stedet eller på stedet konsultere dokumenter knyttet til udbudsbetingelserne.2.Ved offentlige udbud med henblik på kontrakter, hvis beløb er lig med eller større end de beløbsgrænser, der er omhandlet i artikel 158, er fristen for modtagelse af bud som udgangspunkt mellem 26 og 52 dage regnet fra datoen for afsendelsen af udbudsbekendtgørelsen, afhængigt af aftalens kompleksitet.3.Ved begrænsede udbud, konkurrencemæssig dialog i henhold til artikel 125 b og procedurer med forhandling med forudgående udbudsbekendtgørelse med henblik på kontrakter, hvis beløb er lig med eller større end de beløbsgrænser, der er omhandlet i artikel 158, er fristen for modtagelse af ansøgninger om deltagelse som udgangspunkt mellem 18 og 37 dage regnet fra datoen for afsendelsen af udbudsbekendtgørelsen, afhængigt af aftalens kompleksitet.Ved begrænsede udbud med henblik på kontrakter, hvis beløb er lig med eller større end de beløbsgrænser, der er omhandlet i artikel 158, er fristen for modtagelse af bud som udgangspunkt mellem 20 og 40 dage regnet fra datoen for afsendelsen af opfordringen til at afgive bud, afhængigt af aftalens kompleksitet.Ved begrænsede udbud efter indkaldelse af interessetilkendegivelser i henhold til artikel 128 er fristen for modtagelse af bud derimod som udgangspunkt mellem 10 og 20 dage regnet fra datoen for afsendelsen af opfordringen til at afgive bud, afhængigt af aftalens kompleksitet.4.Hvis de ordregivende myndigheder har offentliggjort en forhåndsmeddelelse i henhold til artikel 118, stk. 2, kan fristen for modtagelse af bud som udgangspunkt forkortes til 18 dage og kan under ingen omstændigheder være under 11 dage regnet fra datoen for afsendelsen af udbudsbekendtgørelsen eller opfordringen til at afgive bud.Den forkortede frist som omhandlet i første afsnit finder kun anvendelse, hvis følgende betingelser er opfyldt:a)forhåndsmeddelelsen indeholder alle de oplysninger, der kræves i udbudsbekendtgørelsen, såfremt oplysningerne forelå på tidspunktet for offentliggørelsen af udbudsbekendtgørelsenb)forhåndsmeddelelsen blev fremsendt til offentliggørelse mellem 26 dage og seks måneder før datoen for afsendelsen af udbudsbekendtgørelsen.5.Fristerne for modtagelse af bud kan forkortes med fem dage, hvis der er ubegrænset og direkte elektronisk adgang til alt udbudsmateriale fra datoen for offentliggørelsen af udbudsbekendtgørelsen eller indkaldelsen af interessetilkendegivelser. |

Ændring 9

ARTIKEL 1, NR. 46 A (nyt)Artikel 164, stk. 3 (forordning (EF, Euratom) nr. 2342/2002)

| 46 a)Artikel 164, stk. 3, affattes som følger:3.Der kan foretages ændringer i aftaler om tilskud, hvis omstændighederne har ændret sig, og ingen af parterne forudså eller kunne forudse de ændrede omstændigheder, og uændret opfyldelse af aftalen ville få urimelige konsekvenser for en eller flere af parterne eller på anden måde gøre kontraktens gennemførelse umulig.Aftaler om tilskud kan kun ændres ved skriftlige aftaletillæg. Et sådant aftaletillæg må ikke have til formål eller medføre ændringer af aftalen, der kan anfægte beslutningen om ydelse af tilskuddet, eller indebære tilsidesættelse af princippet om ligebehandling af ansøgere.Dersom en ændring af kontrakten er en utilstrækkelig forholdsregel, er det tilladt parterne samlet eller hver for sig at bringe aftalen til ophør. |

Ændring 10

ARTIKEL 1, NR. 50, LITRA AArtikel 173, stk. 2, afsnit 2 (forordning (EF, Euratom) nr. 2342/2002)

Med det formål anmoder den anvisningsberettigede potentielle modtagere om en erklæring på tro og love. I forbindelse med ansøgninger om tilskud på over 25000 EUR vedlægges ansøgningen desuden driftsregnskabet, balancen for det seneste afsluttede regnskabsår og enhver anden form for dokumentation, som der anmodes om i indkaldelsen af forslag, afhængigt af den risikovurdering, som den kompetente anvisningsberettigede udarbejder på eget ansvar. | Med det formål anmoder den anvisningsberettigede potentielle modtagere om en erklæring på tro og love. I forbindelse med ansøgninger om tilskud på over 50000 EUR vedlægges ansøgningen desuden driftsregnskabet, balancen for det seneste afsluttede regnskabsår og enhver anden form for dokumentation, som der anmodes om i indkaldelsen af forslag, afhængigt af den risikovurdering, som den kompetente anvisningsberettigede udarbejder på eget ansvar. |

Ændring 11

ARTIKEL 1, NR. 50, LITRA BArtikel 173, stk. 4 (forordning (EF, Euratom) nr. 2342/2002)

b) Stk. 4 ændres således: | b) Stk. 4 affattes således: |

i) Første afsnit affattes således: | |

4.Når ansøgningen vedrører tilskud til en aktion, hvor beløbet overstiger 750000 EUR, eller driftstilskud, som overstiger 100000 EUR, skal ansøgningen ledsages af en ekstern revisionsrapport udarbejdet af en autoriseret revisor. Heri godkendes regnskabet for det seneste disponible regnskabsår. | 4.Når ansøgningen vedrører tilskud til en aktion, hvor beløbet overstiger 750000 EUR, eller driftstilskud, som overstiger 100000 EUR, skal ansøgningen ledsages af en ekstern revisionsrapport udarbejdet af en autoriseret revisor eller, hvis der er tale om organisationer med uafhængig revision, af en uafhængig revision. Heri godkendes regnskabet for det seneste disponible regnskabsår.Første afsnit finder kun anvendelse i forbindelse med den første ansøgning, som en bestemt modtager indgiver til en anvisningsberettiget i løbet af et og samme regnskabsår.Hvis det drejer sig om aftaler mellem Kommissionen og flere modtagere, skal disse beløbsgrænser anvendes på de enkelte modtagere.Når det drejer sig om de partnerskaber, der er omhandlet i artikel 163, skal der inden indgåelsen af rammeaftalen være foretaget en ekstern revision eller, hvis der er tale om organisationer med uafhængig revision, en uafhængig revision vedrørende de to seneste disponible regnskabsår. |

ii) Femte afsnit affattes således: | |

I tilfælde, hvor der er tale om aftaler med flere modtagere, kan den kompetente anvisningsberettigede afhængigt af sin risikovurdering fritage modtagere, mellem hvilke der består et solidarisk og fælles ansvar, for kravet om en ekstern revision. | I tilfælde, hvor der er tale om aftaler med flere modtagere, kan den kompetente anvisningsberettigede afhængigt af sin risikovurdering fritage modtagere, mellem hvilke der består et solidarisk og fælles ansvar, for kravet om en ekstern eller uafhængig revision. |

iii) Der tilføjes følgende sjette afsnit: | |

Første afsnit finder ikke anvendelse på offentlige organer, uddannelsesinstitutioner og de internationale organisationer, der er omhandlet i artikel 43, stk. 2. | Første afsnit finder ikke anvendelse på offentlige organer, uddannelsesinstitutioner og de internationale organisationer, der er omhandlet i artikel 43, stk. 2, litra a), b) og c). |

Ændring 12

ARTIKEL 1, NR. 53 A (nyt)Artikel 180, stk. 2 (forordning (EF, Euratom) nr. 2342/2002)

| 53 a)Artikel 180, stk. 2, affattes således:2.I forbindelse med enhver udbetaling kan den kompetente anvisningsberettigede på grundlag af sin risikoanalyse kræve en ekstern revision af årsregnskabet og de tilgrundliggende regnskaber, udført af en autoriseret revisor eller, hvis der er tale om organisationer med uafhængig revision, en uafhængig revision. Revisionsrapporten vedlægges betalingsanmodningen vedrørende et driftseller aktionstilskud, og formålet er at attestere, at de omkostninger, modtageren har opført i det årsregnskab, som betalingsanmodningen støttes på, er reelle, nøjagtige og støtteberettigede i overensstemmelse med tilskudsaftalens bestemmelser. En ekstern revision eller, hvis der er tale om organisationer med uafhængig revision, en uafhængig revision er obligatorisk for mellemliggende betalinger for hvert regnskabsår og for saldobetalinger i følgende tilfælde:a)når der er tale om aktionstilskud på 750000 EUR eller mereb)når der er tale om driftstilskud på 100000 EUR eller mere.Den kompetente anvisningsberettigede kan desuden på grundlag af sin risikoanalyse fritage følgende fra kravet om ekstern eller uafhængig revision:a)offentlige organer og de internationale organisationer, der er omhandlet i artikel 43, stk. 1 og 2, litra a), b) og c)b)modtagere af tilskud som led i humanitær bistand og kriseforvaltning, bortset fra til saldobetalingerc)når der er tale om saldobetalinger: modtagere af tilskud som led i humanitær bistand, når disse har underskrevet en rammekontrakt om partnerskab, jf. artikel 163, og har indført et kontrolsystem, som giver tilsvarende garantier for disse betalinger. |

Ændring 13

ARTIKEL 1, NR. 54Artikel 182 (forordning (EF, Euratom) nr. 2342/2002)

54) Artikel 182 ændres således: | 54) Artikel 182 affattes således: |

a) Stk. 1 affattes således: | |

1.Den kompetente anvisningsberettigede kan af modtageren kræve en forhåndsgaranti af samme størrelse som forfinansieringen for at formindske de finansielle risici i forbindelse med udbetaling af forfinansieringen. | 1.På grundlag af en risikoanalyse kan den kompetente anvisningsberettigede af modtageren kræve en forhåndsgaranti på op til samme størrelse som forfinansieringen for at formindske de finansielle risici i forbindelse med udbetaling af forfinansieringen, hvis der ikke på anden måde kan opnås tilsvarende effektiv sikkerhed for gælden.Den kompetente anvisningsberettigede kan også på grundlag af sin risikoanalyse kræve en sådan garanti ud fra den finansieringsmetode, der er fastsat i tilskudsaftalen. |

b)Stk. 2, første afsnit, affattes således: | |

2.Hvis forfinansieringen udgør over 80 % af det samlede tilskudsbeløb og overstiger 60000 EUR, skal der kræves en garanti. | 2.Hvis forfinansieringen udgør over 80 % af det samlede tilskudsbeløb og overstiger 60000 EUR, skal der kræves en garanti, hvis der ikke på anden måde kan opnås tilsvarende effektiv sikkerhed for gælden. En sådan garanti kræves af ngo'er, der arbejder med foranstaltninger udadtil, i forbindelse med forfinansiering, der overstiger 1mio. EUR, eller som repræsenterer over 90% af det samlede tilskudsbeløb, hvis der ikke på anden måde kan opnås tilsvarende effektiv sikkerhed for gælden. Garantien skal dække en periode, der er tilstrækkelig lang til, at garantien kan bringes i anvendelse.3.Garantien skal stilles af en bank eller et pengeinstitut, der er godkendt og etableret i en af medlemsstaterne. Når modtageren er etableret i et tredjeland, kan den kompetente anvisningsberettigede acceptere, at en bank eller et pengeinstitut, der er etableret i dette land, stiller en sådan garanti, hvis han mener, at denne garanti giver den samme sikkerhed og har de samme karakteristika som garantier stillet af en bank eller et pengeinstitut, der er etableret i en medlemsstat. Garantien kan på anmodning af modtageren erstattes af en personlig selvskyldnerkaution stillet af en tredjemand eller af en garanti med uigenkaldelig og ubetinget solidarisk hæftelse stillet af flere tilskudsmodtagere, der er part i samme tilskudsaftale, efter at den kompetente anvisningsberettigede har givet sin accept.Garantien udtrykkes i euro. Den sikrer, at banken eller pengeinstituttet, tredjemand eller de øvrige modtagere indtræder som uigenkaldelige selvskyldnerkautionister eller hæfter umiddelbart for tilskudsmodtagerens forpligtelser.Andre måder til at sikre gælden på kan på grundlag af en risikoanalyse, som gennemføres af den anvisningsberettigede, omfatte (men er ikke begrænset til) mellemliggende betalinger, pant i fast ejendom, ejendomsskatter og afgifter på materielle og ikke-materielle aktiver og håndpantsætning.4.Garantien eller en anden form for sikkerhed frigøres i takt med, at forfinansieringen afvikles ved modregning i mellemliggende betalinger eller saldobetalinger til modtageren på de betingelser, der er fastsat i aftalen om tilskud. I de tilfælde, der er omhandlet i stk. 1, andet afsnit, frigøres den først ved betalingen af saldoen.5.Den anvisningsberettigede kan på grundlag af en risikoanalyse afvige fra den forpligtelse, der fastsættes i stk. 2, til fordel for offentlige organer og de internationale organisationer, der er omhandlet i artikel 43, stk. 1 og 2, litra a), b) og c). Den anvisningsberettigede kan ligeledes fravige denne forpligtelse til fordel for modtagere, der har indgået en rammeaftale om partnerskab i overensstemmelse med artikel 163.6.Hvis tilskuddet ikke overstiger 10000 EUR, anmoder den anvisningsberettigede kun i behørigt begrundede tilfælde om, at der stilles en garanti. |

[1] Rådsdokument 10003/02 add. 1.

--------------------------------------------------